करसाई में शुरू होने से पहले ही डेढ़ करोड़ की पेयजल योजना फ्लॉप
दशकोंसे पीने के पानी कि किल्लल झेल रहे करसाई के बाशिंदों को पेयजल मुहैया कराने के लिए स्थापित डेढ़ करोड़ की पेयजल योजना शुरू होने से पहले ही दम तोड़ रही है। करीब 2 साल से बंद पेयजल योजना पर पिछले दिनों विभागीय अधिकारियों ने तेजी से कार्य कराकर चालू कराया मगर संवेदक द्वारा पाइप लाईन में खामियां छोड़ देने के कारण कई जगह से पाइप लाईन लीकेज होने से पानी सड़क पर व्यर्थ बह रहा है। जिससे करसाई के ग्रामीणों को पेयजल योजना का मंशानुरूप लाभ नहीं मिल रहा है।
ग्रामीण बाबू मीना अतवल मीना ने बताया कि तीन वर्ष पूर्व गांव में पेयजल आपूर्ति के लिए डेढ़ करोड़ कि पेयजल योजना स्वीकृत हुई थी, जिसका कार्य विभाग ने शुरू करा दिया, लेकिन संवेदक ने योजना से परहेज करते हुए टंकी निर्माण कराकर योजना में अन्य कार्यों से हाथ खींच लिए, जिससे 2 वर्ष तक योजना अधर में लटकी रही। इससे करसाई के बाशिंदों को नलों से मिलने वाले पानी पर ब्रेक लग गया। इसकी कई बार ग्रामीणों ने लिखित मौखिक रूप में जलदाय विभाग के अधिकारियों से शिकायत भी की, मगर हासिल कुछ नहीं हुआ। ग्रामीण मदनमोहन गुप्ता ने संपर्क पोर्टल पर भी शिकायत की थी, लेकिन कोई कार्रवाई नहीं हुई, जिससे ग्रामीणों में आक्रोश व्याप्त है।
करौली में राइजिंग लाइन टूटी, पेयजल सप्लाई ठप, कई घरों में भरा पानी
करौली| जिलामुख्यालय स्थित साय नाथ खिड़किया मोहल्ले में राइजिंग लाइन टूटने से जहां कई मोहल्लों की पेयजल सप्लाई ठप हो गई वहीं कई घरों में पानी भर गया। गौरतलब है कि साय नाथ खिड़किया के पास डाली गई सीवरेज लाइन से कनेक्शन देने के लिए ठेकेदार के कार्मिकों ने रविवार को सड़क में ड्रिल किया जिससे पेयजल सप्लाई की राइजिंग लाइन क्षतिग्रस्त हो गई। मंगलवार को सुबह जैसे ही लाईन में पानी छोड़ा तो तीन स्थानों से पानी का फव्वारा निकला और हजारों लीटर पानी व्यर्थ बह गया। पानी का बेग इतना तेज था कि दूसरी मंजिल पर छतों तक पानी पहुंच गया। वहीं पानी के फव्वारे से आसपास के घरों में पानी भर गया जिससे उपभोक्ताओं को हजारों रुपए का नुकसान हो गया। जैसे तैसे लोगों ने क्षतिग्रस्त लाइन पर पत्थर रखे और विभाग के कर्मचारियों को सूचना दी। इस पर सप्लाई बंद कराई। इससे कई मोहल्लों की सप्लाई ठप हो गई।
करौली. क्षतिग्रस्तराइजिंग लाइन से निकलता पानी का फव्वारा।
करसाई. पाइपलाइनलीकेज होने से व्यर्थ बह रहा है पानी, लेकिन पीएचईडी अधिकारी अनभिज्ञ हैंै।
hin_Deva hin_Deva hin_Deva hin_Deva hin_Deva hin_Deva hin_Deva